|

52011PC0193

Propunere de REGULAMENT AL CONSILIULUI de stabilire a măsurilor pentru determinarea anumitor ajutoare, restituiri și prețuri legate de organizarea comună unică a piețelor agricole  /* COM/2011/0193 final - NLE 2011/0075 */

	[pic] | COMISIA EUROPEANĂ |Bruxelles, 11.4.2011COM(2011) 193 final2011/0075 (NLE)Propunere deREGULAMENT AL CONSILIULUIde stabilire a măsurilor pentru determinarea anumitor ajutoare, restituiri și prețuri legate de organizarea comună unică a piețelor agricole  EXPUNERE DE MOTIVE1. CONTEXTUL PROPUNERIILa 21 decembrie 2010, Comisia a adoptat o Propunere de regulament al Parlamentului European și al Consiliului de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul privind OCP unice)[1], al cărei scop este alinierea Regulamentului (CE) nr. 1234/2007 al Consiliului[2] privind organizarea comună de piață unică la diferențierea dintre competențele delegate și de executare ale Comisiei, introdusă de articolele 290 și 291 din Tratatul privind funcționarea Uniunii Europene (TFUE).În propunerea menționată, Comisia a propus ca măsurile de stabilire a anumitor ajutoare, restituiri și prețuri să fie determinate de Consiliu, în temeiul articolului 43 alineatul (3) din TFUE, acesta fiind scopul prezentei propuneri.După intrarea în vigoare a Tratatului de la Lisabona, procedura legislativă ordinară este acum procedura standard de adoptare a actelor legislative ale UE. În mod special, articolul 43 alineatul (2) din TFUE prevede utilizarea procedurii legislative ordinare pentru a stabili „organizarea comună a piețelor agricole [...], precum și celelalte dispoziții necesare pentru îndeplinirea obiectivelor politicii comune în domeniul agriculturii.”Articolul 43 alineatul (3) din TFUE prevede următoarele: „Consiliul, la propunerea Comisiei, adoptă măsurile privind stabilirea prețurilor, a taxelor, a ajutoarelor și a contingentelor [...]”. Întrucât constituie o derogare de la procedura standard, articolul 43 alineatul (3) din TFUE trebuie interpretat în mod restrictiv, astfel încât legislatorul să își poată exercita prerogativele legislative în temeiul articolului 43 alineatul (2) din TFUE. Printre aceste prerogative se numără dreptul legislatorului de a reglementa elementele fundamentale ale politicii agricole comune și de a lua decizii politice pentru a-i modela structura, instrumentele și consecințele. În acest context, procedura specifică stabilită la articolul 43 alineatul (3) din TFUE ar trebui să se aplice numai în cazul în care un element menționat în dispoziția în cauză nu ține de deciziile politice fundamentale rezervate legislatorului în temeiul articolului 43 alineatul (2) din TFUE. Așadar, atunci când un element este legat indisolubil de substanța politică a deciziilor care trebuie luate de legislator, articolul 43 alineatul (3) din TFUE nu trebuie să se aplice.În acest context, Comisia, în propunerea sa pentru un nou Regulament privind OCP unice, a propus ca măsurile de stabilire a anumitor ajutoare, restituiri și prețuri, după cum se prevede la articolul 43 alineatul (3), care nu intră în sfera de aplicare a articolului 43 alineatul (2) din TFUE, să fie luate de Consiliu. Articolele pertinente din propunerea de regulament privind OCP unice sunt:(i) Articolele 20 și 21 privind condițiile de acordare a ajutorului obligatoriu pentru depozitarea privată a untului;(ii) Articolul 99 privind restituirile la producție în sectorul zahărului;(iii) Articolul 101 privind ajutorul pentru lapte degresat și lapte praf degresat folosit ca hrană pentru animale;(iv) Articolul 102 privind ajutorul pentru laptele degresat transformat în cazeină și cazeinați;(v) Articolul 108 privind furnizarea de produse lactate elevilor;(vi) Articolul 155 privind ajutoarele pentru sectorul viermilor de mătase;(vii) Articolul 273 privind restituirile la export; precum și(viii) Articolul 281 privind prețurile minime la exportul plantelor vii.În ceea ce privește aceste dispoziții, propunerea prevede ca măsurile de stabilire a valorii ajutoarelor, a restituirilor la export și a prețurilor minime la export să fie definite de Consiliu în temeiul articolului 43 alineatul (3) din TFUE și ca valoarea respectivelor ajutoare, restituiri și prețuri să fie fixată de Comisie prin intermediul actelor de punere în aplicare.2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUIConsultările cu părțile interesate și evaluarea impactului nu s-au dovedit necesare, deoarece propunerea nu introduce nicio schimbare de fond față de situația existentă. Propunerea se limitează mai degrabă la adaptarea organizării unice de piață comună la noile cerințe introduse de Tratatul de la Lisabona, care ține de un mecanism interinstituțional.3. ELEMENTELE JURIDICE ALE PROPUNERII-  Rezumatul propunerii de regulamentStabilirea procedurii echivalente de adoptare a actelor care sunt legate de organizarea comună de piață unică și care nu intră în sfera de aplicare a articolului 43 alineatul (2) din TFUE.-  Temei juridicArticolul 43 alineatul (3) din TFUE.-  Principiul subsidiaritățiiPolitica agricolă intră atât în competența UE, cât și a statelor membre. Acest lucru înseamnă că statele membre își mențin competența atâta vreme cât Uniunea nu legiferează în domeniu. Propunerea, împreună cu propunerea paralelă a Comisiei [COM(2010)799 final], se limitează la adaptarea organizării comune de piață unică la Tratatul de la Lisabona. Actuala organizare comună de piață unică are, prin definiție, rolul de reglementare a piețelor de produse agricole și de definire a normelor comune aplicabile acestor produse. Mecanismele funcționale ale pieței sunt menite a exclude orice discriminare între producătorii ori consumatorii din Uniune [articolul 40 alineatul (2) din TFUE]. Această abordare nu este afectată de prezenta propunere, care respectă principiul subsidiarității în relația cu competențele statelor membre în sectorul agricol.-  Principiul proporționalitățiiPropunerea nu implică nicio modificare a situației actuale din perspectiva impactului sau a sarcinilor financiare.-  Alegerea instrumentelorInstrumentul propus: Regulament al Consiliului4. IMPLICAȚIILE BUGETAREAceastă măsură nu presupune cheltuieli suplimentare pentru Uniune.5. INFORMAȚII SUPLIMENTAREPropunerea este legată direct de Propunerea de regulament al Parlamentului European și al Consiliului de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul privind OCP unice).2011/0075 (NLE)Propunere deREGULAMENT (UE) NR. …/.. AL CONSILIULUIdin …de stabilire a măsurilor pentru determinarea anumitor ajutoare, restituiri și prețuri legate de organizarea comună unică a piețelor agricoleCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 alineatul (3),având în vedere propunerea Comisiei Europene,întrucât:1.  Regulamentul (UE) nr. [xxxx/yyyy] al Parlamentului European și al Consiliului de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul privind OCP unice)[3] vizează măsurile care urmează a fi adoptate de Consiliu în conformitate cu articolul 43 alineatul (3) din tratat.2.  Pentru a asigura buna funcționare a schemei de ajutoare pentru depozitarea privată de unt, trebuie stabilite condiții corespunzătoare de stabilire a valorii ajutoarelor și de adaptare a ajutoarelor ca urmare a schimbărilor negative a condițiilor de piață, care nu erau previzibile la momentul depozitării untului.3.  Pentru a garanta eficiența regimului de restituiri la producție în cazul anumitor produse din sectorul zahărului, trebuie stabilite condiții adecvate de fixare a valorii restituirilor la producție.4.  Pentru a atinge scopul schemei de ajutoare pentru laptele degresat și laptele praf degresat destinat utilizării ca hrană pentru animale, trebuie stabilite condiții adecvate de fixare a valorii ajutoarelor.5.  Pentru a atinge scopul schemei de ajutoare pentru laptele degresat transformat în cazeină și cazeinați, trebuie stabilite condiții adecvate de fixare a valorii ajutoarelor și de adaptare a ajutoarelor la tipul de produs în care se transformă laptele degresat și la calitatea produselor respective.6.  Pentru a garanta buna funcționare a schemei de ajutoare pentru furnizarea anumitor produse lactate prelucrate către elevii din instituții de învățământ și pentru a asigura flexibilitatea administrării schemei, trebuie stabilite condiții adecvate de fixare a ajutoarelor pentru lapte și alte produse lactate eligibile.7.  Pentru a garanta eficiența schemei de ajutoare pentru sericicultori și flexibilitatea administrării sale, trebuie stabilite condiții adecvate de fixare a valorii ajutoarelor.8.  Pentru a asigura buna funcționare a regimului de restituiri la export, trebuie stabilite condiții adecvate pentru fixarea valorii restituirilor. În plus, în sectoarele cerealelor și orezului, trebuie stabilite măsuri adecvate de fixare a sumelor corective și trebuie prevăzută ajustarea sumelor de restituit în funcție de modificările survenite în ceea ce privește nivelul prețului de intervenție.9.  Pentru a asigura buna funcționare a regimului de export al anumitor plante vii și, în special, pentru a ține seama de evoluția pieței, trebuie stabilite condiții adecvate de fixare a prețurilor minime de export.10.  Pentru a asigura o gestionare zilnică eficientă a politicii agricole comune, măsurile de fixare a ajutoarelor, restituirilor și prețurilor, enunțate în prezentul regulament, trebuie să se limiteze la condițiile generale de stabilire a unor sume concrete în funcție de fiecare caz în parte. Pentru a asigura condiții uniforme de punere în aplicare a prezentului regulament, Comisiei trebuie să i se confere competențe de executare destinate stabilirii acestor valori. Aceste competențe trebuie exercitate cu sprijinul Comitetului instituit prin articolul 323 alineatul (1) din Regulamentul (UE) nr. [xxxx/yyyy] și în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie[4]. Pe lângă aceasta, Comisia trebuie împuternicită să stabilească noi niveluri de restituiri, pentru ca astfel să se asigure reacția sa promptă la circumstanțele extrem de schimbătoare ale pieței. În ceea ce privește sectoarele cerealelor și orezului, Comisia trebuie împuternicită să adapteze sumele corective cu asistența Comitetului menționat la articolul 323 alineatul (1) din Regulamentul (UE) nr. [xxxx/yyyy],ADOPTĂ PREZENTUL REGULAMENT:Articolul 1 Domeniul de aplicarePrezentul regulament prevede măsuri de stabilire a anumitor ajutoare, restituiri și prețuri legate de organizarea comună unică a piețelor agricole instit uită prin Regulamentul (UE) nr. [xxxx/yyyy] (denumit în continuare „Regulamentul privind OCP unice”)Articolul 2 Competențe ale ComisieiÎn afară de cazul în care se prevede altfel în prezentul regulament, dacă îi sunt conferite competențe, Comisia adoptă acte de punere în aplicare în conformitate cu procedura menționată la articolul 323 alineatul (2) din Regulamentul privind OCP unice.Articolul 3 Ajutoare pentru depozitarea privată de untValoarea ajutorului pentru depozitarea privată de unt, după cum se prevede la articolul 20 din Regulamentul privind OCP unice, se stabilește de către Comisie, luându-se în considerare costurile depozitării și tendințele probabile ale prețurilor la untul proaspăt și la untul provenit din stocuri.În cazul în care, la momentul scoaterii din depozit, piața a evoluat într-un mod defavorabil și imprevizibil față de momentul depozitării, Comisia poate majora ajutorul financiar.Articolul 4 Restituirea la producție în sectorul zahăruluiRestituirea la producție pentru produsele din sectorul zahărului, după cum se menționează la articolul 99 din Regulamentul privind OCP unice, se stabilește de către Comisie, luându-se în considerare în special următoarele elemente:(a) Costurile care sunt generate de utilizarea zahărului importat și care ar trebui suportate de industria de profil în eventualitatea unei aprovizionări de pe piața mondială; și(b) Prețul zahărului excedentar disponibil pe piața Uniunii sau, dacă pe această piață nu există zahăr excedentar, prețul de referință al zahărului, stabilit la articolul 8 alineatul (1) litera (c) din Regulamentul privind OCP unice.Articolul 5 Ajutor pentru lapte degresat și lapte praf degresat folosit ca hrană pentru animaleValoarea ajutorului pentru laptele degresat și laptele praf degresat folosit ca hrană pentru animale, după cum se prevede la articolul 101 din Regulamentul privind OCP unice, se stabilește de către Comisie, ținându-se cont de prețul de referință al laptelui praf degresat fixat la articolul 8 alineatul (1) litera (e) punctul (ii) din Regulamentul privind OCP unice și de evoluția situației de pe piață în ceea ce privește laptele degresat și laptele praf degresat.Articolul 6 Ajutor pentru laptele degresat transformat în cazeină și cazeinațiValoarea ajutorului pentru laptele degresat transformat în cazeină și cazeinați, după cum se prevede la articolul 102 din Regulamentul privind OCP unice, se stabilește de către Comisie, ținându-se cont de prețul de referință al laptelui praf degresat fixat la articolul 8 alineatul (1) litera (e) punctul (ii) din Regulamentul privind OCP unice și de evoluția situației de pe piață în ceea ce privește laptele degresat și laptele praf degresat.Ajutorul menționat la primul alineat poate fi ajustat de Comisie, în funcție de transformarea laptelui degresat în cazeină ori cazeinați și de calitatea produselor respective.Articolul 7 Ajutor pentru furnizarea de produse lactate elevilorValoarea ajutorului pentru furnizarea de produse lactate elevilor, după cum se prevede la articolul 108 din Regulamentul privind OCP unice, se stabilește de către Comisie, ținându-se cont de necesitatea încurajării suficiente a furnizării de produse lactate către instituțiile de învățământ.Valoarea ajutorului pentru produsele lactate eligibile, altele decât laptele, se stabilește de către Comisie, ținându-se cont de componentele lactate ale produsului respectiv.Articolul 8 Ajutoare pentru sericicultoriValoarea ajutorului acordat sericicultorilor, după cum se prevede la articolul 155 din Regulamentul privind OCP unice, se stabilește de către Comisie, ținându-se cont de organizarea sectorului sericiculturii în anumite regiuni ale Uniunii și de necesitatea facilitării adaptării ofertei la situația de pe piață.Articolul 9 Stabilirea restituirilor la export1. Restituirile la export, după cum se prevede la articolul 273 din Regulamentul privind OCP unice, se stabilesc de către Comisie.2. Restituirile pot să fie stabilite de către Comisie.(a) periodic;(b) prin proceduri de ofertare pentru cereale, orez, zahăr, lapte și produse lactate.Comisia stabilește trimestrial lista produselor pentru care se oferă restituiri la export și valoarea acestor restituiri, cu excepția cazului în care lista este stabilită prin procedură de ofertare. Cu toate acestea, valoarea restituirii poate fi menținută la același nivel timp de mai mult de trei luni și poate, în cazul de necesitate, să fie modificată în intervalul respectiv de către Comisie, fără sprijin din partea comitetului menționat la articolul 323 alineatul (1) din Regulamentul privind OCP unice, fie la cererea unui stat membru, fie din proprie inițiativă.3. La fixarea restituirilor aplicabile unui produs dat, se ține cont de unul sau de mai multe din elementele următoare:(a) situația existentă și tendințele viitoare cu privire la:(i) prețul produsului avut în vedere și disponibilitatea sa pe piața Uniunii;(ii) prețul pe piața internațională al produsului avut în vedere;(b) obiectivele organizării comune de piață, care constau în asigurarea unei situații echilibrate și în evoluția naturală a prețurilor și a schimburilor comerciale pe această piață;(c) nevoia de a evita perturbările care pot cauza un dezechilibru prelungit între cerere și ofertă pe piața Uniunii;(d) aspectul economic al exporturilor propuse;(e) limitele care decurg din acordurile încheiate în conformitate cu articolul 218 din tratat;(f) necesitatea de a instaura un echilibru între utilizarea produselor de bază din Uniune în fabricarea produselor transformate destinate exportului către țări terțe și utilizarea de produse originare din țări terțe, admise în temeiul regimului de perfecționare;(g) cele mai favorabile costuri de comercializare și de transport de pe piețele Uniunii în porturile Uniunii sau în alte locații de export din cadrul Uniunii, precum și costurile de expediere până în țările de destinație;(h) cererea de pe piața Uniunii;(i) în privința sectoarelor cărnii de porc, ouălor și cărnii de pasăre, diferența dintre prețurile din Uniune și prețurile de pe piața internațională pentru cantitatea de cereale furajere necesare producției în Uniune a produselor din aceste sectoare.Articolul 10 Măsuri specifice aplicabile restituirilor la export pentru cereale și orez1. Comisia poate să stabilească o sumă corectivă aplicabilă restituirilor la export fixate pentru sectoarele cerealelor și orezului. Dacă este necesar, Comisia poate modifica sumele corective, fără asistență din partea comitetului menționat la articolul 323 alineatul (1) din Regulamentul privind OCP unice.Comisia poate aplica dispozițiile primului paragraf produselor din sectoarele cerealelor și orezului care sunt exportate sub forma de mărfuri incluse în anexa XVII la Regulamentul privind OCP unice.2. În cursul primelor trei luni ale anului de comercializare, în cazul exportului de malț aflat în stoc la sfârșitul anului precedent sau fabricat din orzul aflat stoc la data respectivă, se aplică restituirea care s-ar fi aplicat, pentru licența de export respectivă, exporturilor efectuate în ultima lună a anului de comercializare precedent.3. Restituirile la produsele enumerate la literele (a) și (b) din partea I a anexei I la Regulamentul privind OCP unice, stabilite în conformitate cu articolul 274 alineatul (2) din Regulamentul privind OCP unice, pot fi ajustate de Comisie în funcție de modificările survenite în ceea ce privește nivelul prețului de intervenție.Primul paragraf se poate aplica, integral sau parțial, produselor enumerate la literele (c) și (d) din partea I a anexei I la Regulamentul privind OCP unice, precum și produselor enumerate în partea I a anexei I și exportate sub forma mărfurilor menționate în partea I a anexei XVII la Regulamentul privind OCP unice. În acest caz, ajustarea prevăzută în primul paragraf se rectifică de către Comisie prin aplicarea unui coeficient care exprimă raportul dintre cantitatea din produsul de bază și cantitatea din produsul de bază conținută de produsul prelucrat exportat sau utilizată în mărfurile exportate.Articolul 11 Prețuri minime la exportul plantelor viiComisia poate să fixeze unul sau mai multe prețuri minime la exporturile din sectorul plantelor vii în țări terțe, după cum se menționează la articolul 281 din Regulamentul privind OCP unice, ținând cont în special de prețurile înregistrate pe piețele internaționale.Articolul 12 Intrarea în vigoarePrezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la BruxellesPentru ConsiliuPreședintele[pic][pic][pic][pic][pic][pic] [1] COM(2010) 799 final[2] JO L 299, 16.11.2007, p. 1.[3] JO L […], […], p. […].[4] JO L 55, 28.2.2011.


Anunţ juridic important

|

52009PC0121

Propunere de Regulament al Parlamentului european şi al Consiliului de modificare a Regulamentului (CEE) nr. 95/93 privind normele comune de alocare a sloturilor orare pe aeroporturile comunitare  /* COM/2009/0121 final - COD 2009/0042 */

	[pic] | COMISIA COMUNITĂȚILOR EUROPENE |Bruxelles, 10.3.2009COM(2009) 121 final2009/0042 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CEE) nr. 95/93 privind normele comune de alocare a sloturilor orare pe aeroporturile comunitareEXPUNERE DE MOTIVEIntroducere1. Criza economică și financiară mondială, de o gravitate și o amploare considerabile, afectează deja serios activitatea transportatorilor aerieni. O consecință o reprezintă scăderea considerabilă a traficului aerian în cursul sezonului de planificare al iernii 2008-2009. Sezonul de planificare al verii 2009 va fi, de asemenea, afectat de criza economică.După șase ani de creștere, în medie, cu 3 % și în absența creșterii în 2008, Eurocontrol prevedea, pentru decembrie 2008, o scădere cu 3 % a numărului de zboruri în 2009, în Europa. La 25 februarie 2009, Eurocontrol și-a revizuit estimările, prevăzând o scădere cuprinsă între 8,1 % și 1,4 %, respectiv cu 4,9 % în scenariul probabil. Eurocontrol observă că traficul a scăzut drastic la sfârșitul anului 2008, cu o cădere de 7 % numai în luna decembrie. Conform Eurocontrol, traficul companiilor aeriene low-cost a cunoscut prima sa scădere din ultimii 15 ani, cu 4 600 de zboruri în noiembrie 2008, respectiv 6,1 % mai puțin decât în noiembrie 2007. Aviația de afaceri înregistrează o scădere cu 16 % în decembrie 2008 față de decembrie 2007.Mai mult de 80 % din aeroporturile europene au înregistrat scăderi de trafic (în ianuarie 2009, o scădere între 8 % și 10 % a traficului de pasageri și între 25 % și 30 % a traficului de marfă), ceea ce implică o afectare globală a transportului aerian european de către criza economică.2. Cifrele avansate de operatorii europeni ai sectorului (AEA - Asociația Companiilor Aeriene Europene) permit aprecierea gravității situației. În decembrie 2008, traficul de marfă a scăzut cu 21,4 %. Traficul de pasageri ar fi trebuit să scadă cu 4 % în 2009. Operatorii subliniază că în cursul ultimilor 25 de ani, numai în trei ocazii s-au produs scăderi similare ale traficului: în 1986, din cauza evenimentelor de la Cernobîl și a războiului din Libia; în 1991, din cauza primului război din Golf și în perioada 2001-2002 din cauza atentatelor teroriste din SUA. AEA prevede reduceri de capacitate, în cursul verii 2009, cuprinse între 6 % și 8 % în ceea ce privește numărul de zboruri și între 9 % și 12 % în ceea ce privește numărul de locuri - mile oferite ( available seat kms ).3. Conform Asociației internaționale de transport aerian (IATA), în decembrie, volumul de marfă s-a contractat cu 22,6 % la nivel internațional și cu mai mult de 21 % în cazul companiilor europene. Cifrele publicate la 26 februarie 2009 indică o scădere cu 5,6 % a traficului de pasageri și cu 23,2 % a traficului de marfă în ianuarie 2009 față de ianuarie 2008. IATA remarcă faptul că transportatorii europeni au compensat parțial o scădere de 5,7 % prin reducerea capacității lor cu 3,6 %.4. Comisia consideră că actuala criză economică, precum și reajustările ulterioare ale serviciilor (suspendare, reducerea frecvențelor) constituie circumstanțe excepționale care au un impact negativ asupra companiilor aeriene. În consecință, dispozițiile Regulamentului (CE) nr. 95/93 referitor la alocarea sloturilor orare ar trebui interpretate de către coordonatori în așa fel încât companiile aeriene să fie asigurate împotriva riscului de a pierde sloturile orare neutilizate ca urmare a consecințelor crizei economice (regula „îl utilizezi sau îl pierzi”).5. În absența unei decizii privind păstrarea statutului de drept dobândit în privința acestor sloturi, companiile riscă să mențină capacitățile existente în condițiile în care cererea este sensibil redusă, fapt care ar agrava dificultățile economice actuale.Dispozițiile regulamentului privind sloturile orare6. Punctul de referință al regulamentului, indicat la articolul 10 alineatul (2) îl reprezintă alocarea și utilizarea sloturilor orare în cursul unui sezon (principiul „îl utilizezi sau îl pierzi”) și, în special, situația de la sfârșitul sezonului, după utilizarea efectivă a sloturilor. Articolul prevede, mai ales, că vor avea dreptul la aceeași serie de sloturi pentru sezonul echivalent următor numai transportatorii aerieni care pot demonstra coordonatorului că au utilizat sloturile primite, fiind autorizați de acesta, timp de cel puțin 80 % din perioada pentru care le-au fost alocate.7. În plus, articolul 8 alineatul (2) și articolul 10 alineatul (2) prevăd calculul ratei de utilizare la sfârșitul sezonului, după ce sloturile au fost utilizate și în vederea achiziționării drepturilor pentru sezonul echivalent următor.8. Articolul 10 alineatul (4) conține o listă de motive care pot fi invocate de către transportatorii aerieni pentru a justifica neutilizarea sloturilor alocate în cursul unui sezon de planificare orară. La litera (a) din această listă sunt menționate, în mod neexhaustiv, situațiile imprevizibile și inevitabile, asupra cărora transportatorul nu are control.9. Regulamentul se bazează pe principiul conform căruia coordonatorul răspunde de alocarea și supravegherea utilizării sloturilor orare [articolul 4 alineatele (5) și (6)]. Coordonatorul trebuie să își îndeplinească sarcinile nu numai în deplină independență, dar și acționând de manieră neutră, nediscriminatorie și transparentă [articolul 4 alineatele (2) și (3)]. În consecință, nici Comisia și nici un stat membru nu pot impune coordonatorilor instrucțiuni care le-ar putea compromite independența.Prin urmare, se poate concluziona că, în temeiul articolului 10 alineatele (2) și (4), coordonatorul trebuie să acționeze în conformitate cu principiile indicate la articolul 4.10. În această situație, există riscul ca statele membre să dea o interpretare diferită regulamentului, ceea ce ar conduce la lipsă de coerență în aplicarea, în Comunitate, a articolului 10 alineatul (4) din regulament. Această situație s-a produs deja în urma crizei sectorului aerian survenită după atentatele teroriste din SUA. Prin urmare, Comunitatea trebuie să intervină, astfel cum a procedat în 2002 și în 2003 prin introducerea articolelor 10a și 10b, pentru garantarea, în mod clar și neechivoc, a certitudinii juridice în ceea ce privește aplicarea regulii „slot utilizat sau pierdut” în sezoanele de planificare afectate de criză.11. În consecință, se propune inserarea în regulament a unui nou articol 10c care să prevadă că, în contextul crizei economice, coordonatorii acceptă faptul că transportatorii aerieni au dreptul, pentru sezonul de planificare al verii 2010, la aceleași sloturi orare care le-au fost alocate pentru sezonul de planificare al verii 2009 (29 martie 2009 – 24 octombrie 2009).12. Pentru a evita irosirea capacității sloturilor în sezoanele afectate de criză, sloturile neutilizate în sezonul de vară 2009 pot fi realocate de către coordonatori ca sloturi „ad-hoc” pentru restul sezonului și pot fi utilizate de către alți transportatori aerieni, fără obținerea drepturilor asupra acestora.13. Comisia va continua să analizeze impactul crizei economice asupra sectorului aerian. Dacă situația va continua să se deterioreze în cursul sezonului de iarnă 2009-2010 (25 octombrie 2009 – 27 martie 2010), Comisia ar putea decide reînnoirea acestui regim pentru sezonul de iarnă 2010-2011.Calendar14. Un aspect important al prezentei propuneri în reprezintă calendarul. Alocarea inițială a sloturilor are loc în cursul conferințelor de planificare orară ale IATA, în noiembrie pentru sezonul de vară următor și în iunie pentru sezonul de iarnă următor. În consecință, sloturile pentru vara 2010 vor fi alocate la conferința de planificare orară din noiembrie 2009, iar sloturile pentru sezonul de iarnă 2010-2011 vor fi alocate în iunie 2010.Articolul 10 alineatul (3) din regulament prevede că transportatorii aerieni pot returna sloturile la gruparea de sloturi înainte de 31 ianuarie pentru sezonul de vară următor și înainte de 31 august pentru sezonul de iarnă următor, fără ca acest lucru să afecteze calculul ratei de utilizare a sloturilor care le rămân.Conform liniilor directoare mondiale de planificare orară ale IATA, odată ce a fost identificat dreptul de „achiziționare” a sloturilor, coordonatorii trebuie să indice fiecărei companii în detaliu „drepturile achiziționate” în materie de sloturi orare, imediat ce acestea au fost determinate de către coordonator și cel mai târziu :-  în a treia zi de luni din luna aprilie, pentru sloturile consemnate ca „achiziționate” și utilizate efectiv în sezonul de iarnă precedent-  în a treia zi de luni din luna septembrie, pentru sloturile consemnate ca „achiziționate” și utilizate efectiv până în acel moment, în sezonul de vară în curs.15. Deși alocarea sloturilor pentru sezonul de planificare de vară 2009 s-a încheiat la 31 ianuarie 2009, modificarea regulamentului ar permite totuși companiilor aeriene să își ajusteze activitatea, să își reducă capacitățile existente în vederea respectării regulii „slot utilizat sau pierdut”. Având în vedere că sezonul de vară 2009 începe la 29 martie, regula propusă ar trebui, prin urmare, să intre în vigoare cât mai curând posibil.16. În caz contrar, există riscul important al introducerii de acțiuni în justiție de către transportatorii aerieni cărora le-au fost alocate sloturi în aeroporturi în care coordonatorii nu au acceptat motivul circumstanțelor excepționale datorate crizei economice în cursul sezonului de vară 2009.2009/0042 (COD)Propunere deREGULAMENT AL PARLAMENTULUI EUROPEAN ȘI AL CONSILIULUIde modificare a Regulamentului (CEE) nr. 95/93 privind normele comune de alocare a sloturilor orare pe aeroporturile comunitarePARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2),având în vedere propunerea Comisiei[1],având în vedere avizul Comitetului Economic și Social European[2],având în vedere avizul Comitetului Regiunilor[3],hotărând în conformitate cu procedura prevăzută la articolul 251 din tratat[4],întrucât:(1) Criza economică și financiară mondială afectează deja serios activitatea transportatorilor aerieni. O consecință o reprezintă scăderea considerabilă a traficului aerian în cursul sezonului de planificare al iernii 2008/2009. Sezonul de planificare al verii 2009 va fi, de asemenea, afectat de criza economică.(2) Pentru ca neutilizarea sloturilor alocate pentru sezonul 2009 să nu aibă ca rezultat pierderea dreptului transportatorilor aerieni la sloturile respective, este necesar să se prevadă clar și fără ambiguități că acest sezon este afectat de criza economică menționată anterior. Comisia va analiza în continuare impactul crizei economice asupra sectorului aerian. În cazul în care situația continuă să se deterioreze în cursul sezonului de iarnă 2009-2010, Comisia ar putea decide reînnoirea totală sau parțială a acestui regim pentru sezonul de iarnă 2010-2011.(3) În consecință, este necesar să se modifice Regulamentul (CEE) nr. 95/93 al Consiliului din 18 ianuarie 1993 privind normele comune de alocare a sloturilor orare pe aeroporturile comunitare[5]. Această modificare nu aduce în niciun caz atingere competențelor Comisiei Europene în ceea ce privește aplicarea articolelor 81 și 82 din Tratatul CE.ADOPTĂ PREZENTUL REGULAMENT:Articolul 1În Regulamentul (CEE) nr. 95/93, se inserează următorul articol 10c:„Articolul 10cÎn sensul articolului 10 alineatul (4), coordonatorii acceptă ca, în timpul sezonului de planificare orară din vara anului 2010, transportatorii aerieni să aibă dreptul la aceleași serii de sloturi care le-au fost alocate pentru sezonul de planificare orară din vara anului 2009 în conformitate cu regulamentul. Comisia va analiza în continuare impactul crizei economice asupra sectorului aerian. În cazul în care situația continuă să se deterioreze în cursul sezonului de iarnă 2009-2010, Comisia ar putea decide, în conformitate cu procedura vizată la articolul 13 alineatul (2), reînnoirea totală sau parțială a acestui regim pentru sezonul de iarnă 2010-2011.”Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședinte Președinte [1] JO C […], p. […].[2] JO C […], p. […].[3] JO C […], p. […].[4] JO C […], p. […].[5] JO L 14, 22.1.1993, p. 1. Regulament modificat prin Regulamentul (CE) nr. 894/2002 al Parlamentului European și al Consiliului (JO L 142, 31.5.2002, p. 3), prin Regulamentul (CE) nr. 1554/2003 al Parlamentului European și al Consiliului din 22 iulie 2003 (JO L 221, 4.9.2003, p. 1) și prin Regulamentul (CE) nr. 793/2004 al Parlamentului European și al Consiliului din 21 aprilie 2004 (JO L 138, 30.4.2004, p. 50).